**DRŽAVNI UNIVERZITET U NOVOM PAZARU**

**Departman za tehničke nauke**

**Računarska tehnika**



**Predmet: Softversko inženjerstvo**

**Tema: Elektronska prijava ispita**

**Tim: Mentor:**

**Melida Radončić Doc. Dr Edis Mekić  
Asija Ramović Aldina Avdić, dipl. Inž**

# PREDLOG PROJEKTA

eSTUD je desktop aplikacija koja će studentima preko računara koji se nalaze u holu DUNP olakšati prijavu ispita i biti u toku sa informacijama od značaja za svoje studije

## OPIS PROJEKTNOG ZADATKA

Prijava ispita se vrši preko desktop aplikacije koristeći parametre (korisničko ime i lozinku) koje student može preuzeti u studentskoj sluzbi. Nakon pristupanja svome nalogu, potrebno je odabrati opciju „PRIJAVA ISPITA“gde se otvara spisak svih ispita koje student može prijaviti, i pregled svih ispita koje je prijavio. Referent koji je zadužen za odgovarajući smer ima opciju ,,ZAHTEVI ZA PRIJAVU ISPITA“ gde se otvara spisak studenata koji su podneli zahtev za prijavu ispita. Ukoliko student ispunjava sve uslove koji su potrebni da bi se ispit prijavio, referent prihvata zahtev i student može videti da je ispit uspešno prijavljen u sekciji ,,PRIJAVLJENI ISPITI“. Student će takođe imati uvid kada se održava ispitni rok, i koliko može prijaviti ispita u tom ispitnom roku. Opcijom izborni predmeti biraće izborne predmete koji su ponuđeni u toku jednog semestra, gde će uvid u predmete imati u opciji „MOJI PREDMETI“.eSTUD pruža mogućnost pretrage po nazivu dobija se spisak predmeta. Aplikacija pruža informacije o predmetima, položenim ispitima, prosečnoj oceni tokom studiranja, osvojene ESPB bodove, lične podatke, raspored polaganja ispita kao i termine ispitnog roka. Omogućava slanje zahteva studentskoj službi za potvrde koje su potrebne studentu. Za vanredne ispitne rokove potrebno je platiti prijavu ispita.

## DOSEG PROBLEMA KOJI ĆE BITI REŠAVAN

Tim će rešavati sledeće probleme:

* eStud zahteva logovanje od strane administratora radi preventivne zaštite podataka. Prilikom prijave (na osnovu šifre) sistem prepoznaje administratora koji ima sve privilegije i prava pristupa sistemu.
* Student ima mogućnost prijave ispita
* Obaveštenja za datum i vreme polaganja ispita
* Aplikacija pruža informacije o nalogu studenta, lične podatke kao i mogućnost promene lozinke
* Student ima pregled neuspešnih
* Sistem omogućava štampanje transkripta ocena klikom na položeni ispiti i odabirom opcije “Štampaj”
* Da li student ima dovoljno ESPB bodova za budžet
* Pretraga po nazivu predmeta dobija spisak predmeta koji sadrže unetu reč. Klikom na dobijeni rezultat pretrage pristupa se informacijama o tom predmetu
* Referent vodi računa o zahtevima koje dobija od studenta

Tim neće rešavati sledeće probleme:

* Online pristup aplikaciji
* Pravljenje studentskog računa preko kojeg plaća vanredne rokove
* Upis studenata preko eSTUD aplikacije

## KORISNICI SISTEMA

Korisnici sistema su:

* Administrator
* Referent
* Studenti

## OBJAŠNJENJE KORISNIKA SISTEMA

Administrator – šef u studentskoj službi ima sledeće mogućnosti: da unosi, menja i briše, uređuje, prikazuje i prilagođava sadržaj aplikacije (podaci o studentu, referentu). Pristup svim informacijama i funkcijama kojima aplikacija raspolaže.

Referent – radnik u studentskoj službi ima pristup informacijama o studentu, ima sledeće mogućnosti: da prihvata ili odbija zahteve od studenata, da unosi i menja, datum i vreme polaganja ispita, unos ocena iz predmeta koji su položeni u datom roku. Nema pravo brisanja i menjanja postojećih informacija o studentu.

Studenti – studenti DUNP imaju pristup svojim ličnim podacima, predmetima, prijavama ispita, ocenama, položenim ispitima. Studenti nemaju pravo da unose, menjaju ili brišu predmete, ocene, spisak položenih ispita, ESPB bodove, imaće samo mogućnost biranja ponuđenih izbornih predmeta u toku studija, kao i slanje zahteva studentskoj službi za potvrde koje su potrebne studentu.

# TIM I SASTAV TIMA

U aktivnostima našeg kooperativnog tima TINOTI učestvuju dva člana:

* Melida Radončić,
* Asija Ramović

## OSNOVNI CILJ TIMA

* Definisanje zadataka i njihovo organizovanje u faze potrebne za implementaciju
* Pravljenje uspešnog proizvoda
* Učenje novih veština u programiranju za rad na razvoju softvera
* Učenje novih veština u pisanju dokumentacije za rad na razvoju softvera
* Upoznavanje sa različitim tehnikama za rad sa timom
* Učenje novih veština komunikacija
* Savladati menadžerske veštine i rukovođenje timom

## IZBOR VOĐE

Za vođu tima izabrana je Melida Radončić, jer je ona uočila problem koji imamo i rešavanje istog kao i da će biti odličan koordinator tima gde će svojim zalaganjem i veštinama dovesti do uspešne realizacije projekta, odnosno aplikacije.

## RAD TIMA

Tim će se redovno sastajati četvrtkom počev od 11h do 15.15h, u slučaju odsustva jednog od člana tima, drugi član je dužan da postavi svoj rad na platformi GitHub kao i da odrađeni deo posla zabeleži u Project Manager, gde će član koji je bio odsutan biti u toku sa izradom aplikacije.

Mobilna verzija (radi lakše komunikacije) odvijaće se putem aplikacije ‘’Trello’’ gde će biti definisani dnevni, nedeljni i mesečni zadaci za svakog od članova tima. Dok bi se razmena koda vršila preko GitHub-a.

Za rešavanje konkretnih problema i donošenja glavnih odluka komunikacija će se vršiti u vidu sastanaka.

Sadrzaj

[1. PREDLOG PROJEKTA 2](#_Toc529376306)

[1.1 OPIS PROJEKTNOG ZADATKA 2](#_Toc529376307)

[1.2 DOSEG PROBLEMA KOJI ĆE BITI REŠAVAN 3](#_Toc529376308)

[1.3 KORISNICI SISTEMA 4](#_Toc529376309)

[1.4 OBJAŠNJENJE KORISNIKA SISTEMA 4](#_Toc529376310)

[2. TIM I SASTAV TIMA 5](#_Toc529376311)

[2.1 OSNOVNI CILJ TIMA 5](#_Toc529376312)

[2.2 IZBOR VOĐE 5](#_Toc529376313)

[2.3 RAD TIMA 5](#_Toc529376314)